internet vaartha 113 Views
హైదరాబాద్‌ : ఆసియాలోనే అత్యంత ప్రాచీనమైన బాంబేస్టాక్‌ఎక్ఛేంజి ప్రతిష్టాత్మ కమైన రెడ్‌హ్యాట్‌ ఇన్నొవేషన్‌ అవార్డును అందుకుంది. రెడ్‌ హ్యాట్‌ సొల్యూషన్స్‌ వినియోగంలో బిఎస్‌ఇ మరిం త చొరవచూపి అమలుచేయడంతో కంపెనీ ఏటా ఇచ్చే అవార్డుకు బిఎస్‌ఇని ఎంపికచేసింది. మౌలికవనరుల కేటగిరీలోబిఎస్‌ఇకి ఈ అవార్డు లభించింది. సరళీకృత, ధరల నియంత్రణ, పనితీరు, మౌలికవనరుల పరిరక్షణకు బిఎస్‌ఇ చేసిన కృషికి ఈ గుర్తింపు లభించినట్లు రెడ్‌ హ్యాట్‌ వెల్లడించింది. 5500కుపైగా కంపెనీలు బిఎస్‌ఇలో జాబితా అయ్యాయి. కొత్తట్రేడింగ్‌ వ్యవస్థ కోసం బిఎస్‌ఇ రెడ్‌హ్యాట్‌సంస్థ టెక్నాలజీని అందు బాటులోనికి తెచ్చింది. రెడ్‌హ్యాట్‌ ఎంటర్‌ప్రైజ్‌ లైనక్స్‌ను అందుబాటులోనికి తెచ్చింది. అలాగే బోల్ట్‌ ప్లస్‌ అమలుతో రోజుకు పదిమిలియన్ల ఆర్డర్ల ను 400 మిలియన్లకు పెంచింది. 66శాతం హార్డ్‌ వేర్‌ ఖర్చులను ఆదాచేసింది. అలాగే ట్రేడింగ్‌ స్పీడ్‌ ను కూడా పది మిల్లీ సెకన్ల నుంచి ఆరు మైక్రోసెన్లకు తగ్గించింది. బిఎస్‌ఇ ఎండి ఆశీష్‌కుమార్‌ చౌహాన్‌ మాట్లాడుతూ రెడ్‌హ్యాట్‌ అవార్డురావడం తమకు ఎంతో గర్వకార ణంగా ఉందని, ఓపెన్‌సోర్స్‌కు మారిన తర్వాత బిఎస్‌ఇ పనితీరు మెరుగుపడేందుకు మరింత దోహదం చేసిందన్నారు. రెడ్‌హ్యాట్‌ ఎండి రాజేష్‌ రేగే మాట్లాడుతూ బిఎస్‌ఇకి రెడ్‌హ్యాట్‌ ఇన్నొవేషన్‌ అవార్డుతో సత్కరించడం సంతోషంగా ఉందన్నారు. బోల్ట్‌ప్లస్‌తో బిఎస్‌ఇ మరింతగా ముందుకు వచ్చిందన్నారు. 1875 లో స్థాపించిన బిఎస్‌ఇ ఆసియాలో నే మొట్టమొదటిఎక్ఛేంజిగాను, ప్రపం చ శరవేగంతో ట్రేడింగ్‌చేసే ఎక్ఛేంజిగా నమోదయింది. డచ్‌బౌర్స్‌, సింగపూర్‌ ఎక్ఛేం జిలు కూడా వ్యూహాత్మక భాగస్వాములుగా ఉన్న బిఎస్‌ఇ పారదర్శకమైన సమర్ధమైన ప్రణాళికతో ట్రేడింగ్‌ నిర్వహిస్తుందని చౌహాన్‌ వెల్లడించారు.